cyanic-selkie/wikianc huggingface dataset:
სოფლის მეურნეობა ინდოეთში
2020 წლის მარტ-ივნისში სოფლის მეურნეობის საქონლის ექსპორტის ჯამური ღირებულება 3.5 მილიარდ ამერიკულ დოლარს გაუტოლდა. 2013 წელს ინდოეთის სოფლის მეურნეობის პროდუქტების ექსპორტმა 38 მილიარდ ამერიკულ დოლარს მიაღწია, რითიც მსოფლიოს მასშტაბით მეშვიდე უმსხვილესი სასოფლო-სამეურნეო ექსპორტიორი სახელმწიფო იყო. ინდოეთის სოფლის მეურნეობის ექსპორტი მეტწილად განვითარებად ქვეყნებს ემსახურება. ინდოეთის სოფლის მეურნეობის/ჰორტიკულტურის პროდუქტები 120-ზე მეტ ქვეყანაში გადის ექსპორტზე, მეტწილად იაპონიაში, სამხრეთ-აღმოსავლეთ აზიაში, ევროპის კავშირში, სამხრეთ აზიის რეგიონული თანამშრომლობის ასოციაციის ქვეყნებსა და აშშ-ში.
ფერმერის განმარტება
ინდოეთის მთავრობის განმარტებით ინდოელი ფერმერები არიან ადამიანები, რომლებსაც მოსავალი მოჰყავთ. სხვადასხვა სამთავრობო უწყება (აღწერა, სასოფლო-სამეურნეო აღწერა, სამუშაო ძალის პერიოდული გამოკითხვები და ა.შ) ქვეყნის მასშტაბით ფერმერთა სხვადასხვა რაოდენობას ასახელებს. ეს რიცხვი 37 მილიონიდან 118 მილიონამდე მერყეობს. ზოგიერთი განმარტება ფერმერთა მიერ საკუთრებაში არსებულ ობიექტებზე ამახვილებს ყურადღებას, ნაწილი მიწის ფლობაზე, ხოლო ნაწილი ფერმერის განმარტებას მიწის მფლობელობისგან დამოუკიდებლად ცდილობს. ფერმერთა სინონიმად გამოიყენება „კულტივატორიც“.
მიმოხილვა
გაეროს სურსათისა და სოფლის მეურნეობის ორგანიზაციის 2014 წლის სტატისტიკის მიხედვით ინდოეთი ბევრი ხილის უმსხვილესი მწარმოებელია, მათ შორის: ბანანის, მანგოს, პაპაიის, ლიმონის; ბოსტნეულის, რძის, სანელებლების, ჯანჯაფილის და ა.შ. ინდოეთი ბრინჯისა და ხორბლის მეორე უმსხვილესი მწარმოებელია მსოფლიოში.
ინდოეთი მსოფლიოში მეორე ადგილზეა რამდენიმე მშრალი ხილის წარმოებით, სოფლის მეურნეობაზე დაფუძნებული ტექსტილის ნედლი მასალების, ფესვის კულტურებისა და გორგლის, პარკოსნების, თევზის, კვერცხის, ქოქოსის, შაქრის ლერწმისა და რამდენიმე სახეობის ბოსტნეულის წარმოებით. ინდოეთი შინაური ცხოველებისა და ფრინველების ხორცის წარმოებით მსოფლიოს ხუთ უდიდეს სახელმწიფოში შედი და ერთ-ერთი უსწრაფესი ზრდის ტემპი აქვს 2011 წლისთვის.
2008 წლის ერთ-ერთი მოხსენების თანახმად, ინდოეთის მოსახლეობა უფრო სწრაფად იზრდება, ვიდრე ბრინჯისა და ხორბლის წარმოების უნარი. თუმცა უახლესი კვლევები ადასტურებს, რომ ინდოეთს მარტივად შეუძლია საკუთარი მოსახლების გამოკვება და ბრინჯისა და ხორბლის გლობალურ ექსპორტზე გატანაც შეუძლია, თუკი ინფრასტრუქტურას განავითარებს და ფერმების პროდუქტიულობას გაზრდის, როგორც ეს ბრაზილიამ და ჩინეთმა მოახერხეს.
ინიციატივები
ინდოეთის სოფლის მეურნეობის კვლევების საბჭო 1905 წელს დაარსდა და 1970-იან წლებში „ინდოეთის მწვანე რევოლუციის გაძღოლაზე“ იყო პასუხისმგებელი. საბჭო სოფლის მეურნეობისა და მომიჯნავე სექტორების, მათ შორის, კვლევისა და განათლების მხრივ, უმნიშვნელოვანესი ორგანოა.
2015 წელს ნარენდრა მოდიმ 2022 წლისთვის ფერმერთა შემოსავლების გაორმაგება გამოაცხადა.
ინდოეთის სოფლის მეურნეობისა და მის მარკეტინგთან დაკავშირებული პრობლემების გადასაჭრელად ნიშე-ტექნოლოგიებითა და ახალი ბიზნეს მოდელების შესაბამისი სტარტაპებია ამოქმედებული. კანდავალე ერთ-ერთი ელექტრონული კომერციული ვებსაიტია, რომელიც ინდურ წითელ ხახვს დიდი რაოდენობით ყიდის პირდაპირ ფერმერებიდან მომხმარებლებზე და არასაჭირო დანახარჯებს ამცირებს.
სოფლის მეურნეობა და ინდოეთის ეკონომიკა
თანამედროვე ფერმერული აქტივობები და სასოფლო-სამეურნეო ოპერაციები წლების მანძილზე შეიცვალა, რაც მეტწილად ტექნოლოგიური განვითარების, მათ შორის, სენსორების, მოწყობილობების, დანადგარების და ინფორმაციული ტექნოლოგიების განვითარებითი იყო გამოწვეული.
მოდის რეჟიმის სქემები
ნარენდრა მოდის მიერ შემოღებულ სოფლის მეურნეობის ინიციატივების სქემებს შორისაა: ინდოეთის სოფლის მეურნეობის აქტები (2020), ატალის მიწისქვეშა წყლების სქემა (Atal Bhujal Yojana), მიკრო ირიგაციის ფონდი, Gramin Bhandaran Yojana, მდგრადი სოფლის მეურნეობის ეროვნული მისია, მეთევზეობის მომზადებისა და გაფართოების ეროვნული სქემა, მეთევზეთა ჯანდაცვის ეროვნული სქემა და სხვ.
სქოლიო
კატეგორია:სოფლის მეურნეობა ინდოეთში
ჰანს ციმერი
ჰანს ფლორიან ციმერი (Hans Zimmer; დ. 12 სექტემბერი, 1957) — გერმანელი კომპოზიტორი, ოსკარის მფლობელი ფილმებში მიღწეული წარმატებისთვის. მის მუსიკას უმეტესად ორკესტრი ასრულებს.
Busdma
რესურსები ინტერნეტში
http://netbsd.gw.com/cgi-bin/man-cgi?bus_dma++NetBSD-current http://www.freebsd.org/projects/busdma/ http://www.freebsd.org/cgi/man.cgi?query=busdma&apropos=0&sektion=0&manpath=FreeBSD+5.2-RELEASE+and+Ports&format=html
კატეგორია:იუნიქსი
ჰანს ციმერი
ჯილდოები
1995 წელს ჰანს ციმერმა მოიპოვა ოსკარი და ოქროს გლობუსი „მეფე ლომის“ მუსიკისათვის, ხოლო 2001 წელს ოქროს გლობუსი „გლადიატორისათვის“.
რესურსები ინტერნეტში
კატეგორია:გერმანელი კომპოზიტორები კატეგორია:დაბადებული 12 სექტემბერი კატეგორია:დაბადებული 1957
NGC 2218
რესურსები ინტერნეტში
კატეგორია:ვარსკვლავები კატეგორია:ტყუპების თანავარსკვლავედი
თენგიზ შარმანაშვილი
თენგიზ შარმანაშვილი (დ. 12 აგვისტო, 1964, თბილისი) — ქართველი იურისტი, პოლიტიკოსი.
1986 წელს დაამთავრა თბილისის სახელმწიფო უნივერსიტეტის ფილოლოგიის ფაკულტეტი, ხოლო1996 წელს იგივე უნივერსიტეტის იურიდიული ფაკულტეტი. 1995-1999 წლებში იყო საქართველოს მე-4 მოწვევის პარლამენტის წევრი პარტიული სიით, საარჩევნო ბლოკი „პოლიტიკური ორგანიზაცია - ეროვნულ-დემოკრატიული პარტია“. 2023 წლიდან არის საქართველოს მე-10 მოწვევის პარლამენტის წევრი პარტიული სიით, საარჩევნო ბლოკი: „ქართული ოცნება — დემოკრატიული საქართველო“.
ბიოგრაფია
დაიბადა 1964 წლის 12 აგვისტოს, ქ. თბილისში. 1981 წელს დაამთავრა ქ. თბილისის მე-5 საშუალო სკოლა.1986 წელს დაამთავრა ქ. თბილისის სახელმწიფო უნივერსიტეტი, ფილოლოგიის ფაკულტეტი. 1996 წელს დაამთავრა ქ. თბილისის სახელმწიფო უნივერსიტეტი, იურიდიული ფაკულტეტი. მუშაობა დაიწყო ენათმეცნიერების ინსტიტუტის, მეცნიერ-თანამშრომლად ( 1986-1992 ) ;შემგომ მუშაობა გააგრძელა საქართველოს მთავრობის კანცელარიაში ადამიანის უფლებათა დაცვისა და ეროვნული უმცირესობის განყოფილების გამგედ (1992-1993); 1993 წელს იყო -საქართველოს ხელისუფლების წარმომადგენელი გაეროს სამხედრო დამკვირვებელთა მისიასთან (კონფლიქტის პერიოდში, ოფისი სოხუმში). 1994-1995 წლებში იყო ქართულ-აფხაზური მოლაპარაკებების (სოჭი, ოთხმრივი, გაეროსა და რუსეთის მონაწილეობით) ქართული დელეგაციის ხელმძღვანელის მოადგილე, ხელმძღვანელის მოვალეობის შემსრულებელი; 1993-1995 წლებში იყო ადამიანის უფლებათა დაცვისა და ეროვნებათშორისი ურთიერთობების სახელმწიფო კომიტეტის თავმჯდომარის მოადგილე. 1995-1999 წლებში იყო საქართველოს პარლამენტის წევრი, იურიდიული კომიტეტის თავმჯდომარის მოადგილე. 2000 წელს მუშაობდა უზენაესი სასამართლოს თავმჯდომარის ბიუროს უფროსად. 2000-2004 წლებში იყო საქართველოს იუსტიციის უმაღლესი საბჭოს წევრი. 2004-2005 წლებში იყო ქ. თბილისის საოლქო სასამართლოს მოსამართლე. 2005-2006 წლებში მუშაობდა ცენტრალურ საარჩევნო კომისიაში სპეციალისტის თანამდებობაზე. 2006-2009 წლებში მუშაობდა გაეროს განვითარების პროგრამა - დეცენტრალიზაციის ხელშეწყობის პროექტის ანალიტიკოსად. 2009-2010 წლებში იყო სახელმწიფო საკონსტიტუციო კომისიის მდივანი. 2011.03-2016 წლებში იყო საქართველოს საგანგებო და სრულუფლებიანი ელჩი სომხეთის რესპუბლიკაში. იყო სომხეთის რესპუბლიკაში აკრედიტებული დიპლომატიური კორპუსის დუაენი. 2016 წლიდან 2023 წლამდე იყო საქართველოს პარლამენტის თავმჯდომარის მრჩეველი. იყო სახელმწიფო საკონსტიტუციო კომისის წევრი 2016 წელს. არაერთგზის იყო საკონსტიტუციო ცვლილებების საყოველთაო-სახალხო განხილვის საორგანიზაციო კომისიის წევრი. 2023 წლიდან არის საქართველოს მე-10 მოწვევის პარლამენტის წევრი პარტიული სიით, საარჩევნო ბლოკი: „ქართული ოცნება — დემოკრატიული საქართველო“ (ირაკლი კოვზანაძის ადგილმონაცვლე). არის თავდაცვისა და უშიშროების კომიტეტის თავმჯდომარის მოადგილე.
ოჯახი
მეუღლე და ორი შვილი.
დიპლომატიური რანგი
2010 წელს მიენიჭა სრულუფლებიანი და საგანგებო დესპანის დიპლომატიური რანგი
სპეციალური წოდება
2002 წელს მიენიჭა იუსტიციის სახელმწიფო მრჩევლის უმაღლესი სპეციალური წოდება
სქოლიო
კატეგორია:დაბადებული 12 აგვისტო კატეგორია:დაბადებული 1964 კატეგორია:საქართველოს IV მოწვევის პარლამენტის წევრები კატეგორია:საქართველოს X მოწვევის პარლამენტის წევრები კატეგორია:თბილისის სახელმწიფო უნივერსიტეტის კურსდამთავრებულები
აჟური (მრავალმნიშვნელოვანი)
საკუთარი სახელი აჟური შეიძლება აღნიშნავდეს:
ნიკოლოზ კატარაწისძე
ნიკოლოზ კატარაწისძე — XIII საუკუნის ქართველი კალიგრაფი. გადაწერა ე.წ. ლარგვისის ოთხთავი (ხელნაწერთა ეროვნული ცენტრი, A-26). ეს მცირე მოცულობის წიგნი კალიგრაფიული თვალსაზრისით ეპოქის ერთ-ერთი საუკეთესო ძეგლია. ნაწერია ნუსხურით, ორ სვეტად, ყავისფერი მელნით. ასოები დახრილი, მკაფიო და ადვილად საკითხავია. არშიებზე გადატანილი საზედაო ასოები ოქროთია შეფერილი, რაც წიგნს საზეიმო ელფერს აძლევს. კამარები მორთულია ოქროსფრად, ლურჯად და წითლად შეღებილი ორნამენტით, ცხოველთა და ფრინველთა ფიგურებით. კამარები და თავსამკაულები თუმცა საკმაოდ მაღალი დონის ხელოვნების ნიმუშია, მაგრამ ავტორის კალიგრაფიულ ოსტატობას მაინც ჩამოუვარდება. ხელნაწერს ერთვის მრავალი საუკეთესო მინიატიურა, რომელთა ავტორი უცნობია. შესაძლებელია ნიკოლოზ კატარაწისძის გადაწერილი იყოს აგრეთვე ჯვრის მონასტრის მარხვანი (ალ. ცაგარლის კატალოგი, №77).
ერთი ქალაქის ისტორია
სალტიკოვ–შჩედრინის ბასრი კალმით დახატული „გლუპოვო“ რუსეთია. ნაწარმოებში გაშლილი მოქმედება თითქოს რუსეთის წარსულში ხდებოდა, მაგრამ უკვე სალტიოვის თანამედროვე დაკვირვებულმა მკითხველმა შეიცნო რუსეთის საშინელი აწმყო. სალტიკოვ–შჩედრინის ამ ნაწარმოებში დასმული პრობლემები რუსეთის მომავალი თაობებისთვისაც მტკივნეული აღმოჩნდა.
ლიტერატურა
კატეგორია:მიხეილ სალტიკოვ-შჩედრინის ნაწარმოებები
გაიტანეთ გრენლანდია
იხილეთ აგრეთვე
კატეგორია:ფრაზები ქართული კინოფილმებიდან
გიორგი ადამია
გიორგი პორფილეს ძე ადამია (დ. 16 დეკემბერი [ძვ. სტ. 3 დეკემბერი], 1904, სოფ. მათხოჯი, ახლანდელი ხონის რაიონი ― გ. 7 დეკემბერი, 1986, თბილისი) — ქართველი თერაპევტი. მედიცინის მეცნიერებათა დოქტორი (1957), პროფესორი (1959), მეცნიერების დამსახურებული მოღვაწე (1970).
ბიოგრაფია
1930 წელს დაამთავრა თსუ სამკურნალო ფაკულტეტი. 1934–1941 წლებში მუშაობდა უწერისა და ჯავის სანატორიუმების მთავარ ექიმად. მივლინებული იყო დასავლეთ საქართველოში პელაგრის გავრცელებასთან დაკავშირებით, სადაც დაამუშავა და შემდგომში გამოაქვეყნა (1946) ამ დაავადების კლინიკისა და თერაპიის საკითხები. 1960-იდან თბილისის ექიმთა დახელოვნების ინსტიტუტის გადაუდებელი თერაპიის კათედრის გამგეა. ადამია იკვლევდა საჭმლის მომნელებელ ორგანოთა დაავადებებს.
რესურსები ინტერნეტში
კატეგორია:ქართველი ექიმები კატეგორია:დაბადებული 16 დეკემბერი კატეგორია:დაბადებული 1904 კატეგორია:გარდაცვლილი 7 დეკემბერი კატეგორია:გარდაცვლილი 1986 გიორგი კატეგორია:თბილისის სახელმწიფო უნივერსიტეტის კურსდამთავრებულები კატეგორია:ხონის მუნიციპალიტეტში დაბადებულები
ნილ გეიმანი
ნილ რიჩარდ გეიმანი (Neil Richard Gaiman; დ. 10 ნოემბერი, 1960) — ინგლისელი სამეცნიერო ფანტასტიკის და ფენტეზის ჟანრის მოთხრობების, რომანების, კომიქსებისა და ფილმების ავტორი. მის გამორჩეულ ნამუშევართა შორისაა კომიქსების სერია „The Sandman“, „ვარსკვლავის მტვერი“, და „ამერიკელი ღმერთები“. 2009 წელს გეიმანმა კარნეგისა და ნიუბერის მედლები მიიღო რომანისთვის „სასაფლაოს წიგნი“, რითაც პირველი მწერალი გახდა, რომელმაც ეს ორი ჯილდო ერთი ნამუშევრისთვის მოიპოვა. მისი თაყვანისმცემლების დიდი ენთუზიაზმის გამო მას ხშირად ლიტერატურული სამყაროს „როკ ვარსკვლავს“ უწოდებენ.
სქოლიო
კატეგორია:ინგლისელი მწერლები კატეგორია:XXI საუკუნის ბრიტანელი რომანისტები კატეგორია:ინგლისელი აგნოსტიკოსები კატეგორია:ინგლისელი საბავშვო მწერლები კატეგორია:პოსტმოდერნისტი მწერლები კატეგორია:XX საუკუნის ინგლისელი რომანისტები კატეგორია:ინგლისელი საშინელებათა ჟანრის მწერლები კატეგორია:ინგლისელი სამეცნიერო ფანტასტიკის ჟანრის მწერლები კატეგორია:ბრიტანელი ფენტეზი მწერლები
ნიკოლოზ რუსთველი
ნიკოლოზ რუსთველი — XVIII საუკუნის I ნახევრის ქართველი საეკლესიო მოღვაწე, მწერალი. რუსთავის მიტროპოლიტი (დაახლოებით 1700-1720), გვარად ჩერქეზიშვილი (ზოგი მკვლევრის აზრით — ორბელიანი, რაც მცდარი ჩანს).
1724 წელს რუსეთს მიმავალ ვახტანგ VI-თან ერთად გადავიდა დასავლეთ საქართველოში, სადაც დარჩა და მოღვაწეობდა გარდაცვალებამდე. თანამედროვეთა შორის ცნობილი იყო როგორც ჰიმნოგრაფი, ღვთისმეტყველი და მქადაგებელი. შემორჩენილია მის მიერ შეთხუზული რამდენიმე საგალობელი, იამბიკო-აკროსტიქები და ა.შ. დახელოვნებული ყოფილა სიგელ-გუჯრების შედგენაშიც. ცნობილია მისი შედგენილი კახეთის მეფის დავით იმამყული-ხანის დის ხვარაშნის „მზითვის წიგნი“ (1717), მასვე შეუდგენია ალავერდის ტაძრის სიგელი (1721) და სხვა.
ანტოფაგასტა-დე-ლა-სიერის დეპარტამენტი
ანტოფაგასტა-დე-ლა-სიერის დეპარტამენტი (Departamento Antofagasta de la Sierra) — დეპარტამენტი არგენტინაში, კატამარკის პროვინციაში.
არგენტინის სტატისტიკის ეროვნული ინსტიტუტის მონაცემებით, 2001 წელს დეპარტამენტის მოსახლეობა 1 282 ადამიანს შეადგენდა. ფართობი 28 097 კმ²-ია.
დეპარტამენტის ადმინისტრაციული ცენტრია ქალაქი ანტოფაგასტა-დე-ლა-სიერა.
რესურსები ინტერნეტში
კატეგორია:კატამარკის პროვინციის დეპარტამენტები
NGC 2224
რესურსები ინტერნეტში
კატეგორია:ვარსკვლავები კატეგორია:ტყუპების თანავარსკვლავედი
ბარონების ჯვაროსნული ლაშქრობა
ბარონების ჯვაროსნული ლაშქრობა, ასევე ცნობილია, როგორც 1239 წლის ჯვაროსნული ლაშქრობა — სამხედრო კონფლიქტი ახლო აღმოსავლეთში. მიმდინარეობდა 1239-1241 წლებში, ქრისტიანულ და მუსლიმ ქვეყნებს შორის. ტერიტორიული თვალსაზრისით, ეს იყო ყველაზე წარმატებული ჯვაროსნული ლაშქრობა პირველის შემდეგ. რომის პაპმა გრიგოლ IX-მ 1234-1241 წლებში მოუწოდა ქრისტიანებს, რათა „შეესრულებინა უდიდესი ქრისტიანული საქმე“. ეს ლაშქრობა შედგებოდა ორი ცალკეული არმიისგან: ერთი კონსტანტინოპოლში, ხოლო მეორე წმინდა მიწაზე. პაპმა მოუწოდა საფრანგეთს, ინგლისსა და უნგრეთს წარმატების სხვადასხვა ხარისხით. მიუხედავად იმისა, რომ ჯვაროსნებს არ მოუპოვებიათ მნიშვნელოვანი სამხედრო გამარჯვება, მათ ფრიდრიხ II-ზე (იხ. მეექვსე ჯვაროსნული ლაშქრობა) დიდი ტერიტორიები დაათმობინეს მუსლიმებს. ჯვაროსნებმა გამოიყენეს შიდა დინასტიური დაპირისპირება აიუბიდების დინასტიაში. რამდენიმე წელში ბარონებმა იერუსალიმის სამეფო 1187 წლის შემდეგ უდიდეს საზღვრებში აღადგინეს.
სქოლიო
კატეგორია:ჯვაროსნული ლაშქრობები კატეგორია:XIII საუკუნის ომები
ზაიტოვო (აურგაზის რაიონი)
ზაიტოვო  (Зәйет) — სოფელი რუსეთის ფედერაციაში, ბაშკირეთის რესპუბლიკის აურგაზის რაიონში.
2010 წლის მონაცემებით, სოფელში ცხოვრობს 178 ადამიანი. რაიონულ ცენტრ თოლბაზიდან დაშორებულია 23 კილომეტრით. უახლოესი რკინიგზის სადგურია ბელოე-ოზერო, რომელიც დაშორებულია 16 კმ-ით.
2002 წლის აღწერის მიხედვით, მოსახლეობის უმრავლესობას თათრები შეადგენენ (42 %). .
სქოლიო
კატეგორია:აურგაზის რაიონის სოფლები
ებრაული კალენდარი
ებრაული კალენდარი (הלוח העברי‎‎) — მთვარე-მზისიერი კალენდრის ტიპი, გამოიყენება იუდაიზმში ებრაული დღესასწაულების გამოთვლის, თორას გარკვეული ნაწილების წაკითხვის ან იორცაიტის დღეების გამოსათვლელად.
ებრაული კალენდრის ისტორიაში გამოყოფენ სამ ძირითად პერიოდს:
ჯიმარა (ყაზბეგის მუნიციპალიტეტი)
ჯიმარა (გიმარა) — ნასოფლარი საქართველოში, ყაზბეგის მუნიციპალიტეტში (კობის თემი), მდებარეობს ხოხის ქედის სამხრეთ კალთაზე, თრუსოს ხეობაში, მდინარე თერგის მარცხენა ნაპირზე. ზღვის დონიდან 2280 მეტრი, სტეფანწმინდიდან 42 კილომეტრი.
დემოგრაფია
2014 წლის აღწერის მონაცემებით სოფელში აღარავინ ცხოვრობს.
სქოლიო
კატეგორია:ყაზბეგის მუნიციპალიტეტის ნასოფლარები
მატალომი
მატალომი (ოფიციალურად მატალომის მუნიციპალიტეტი;Lungsod sa Matalom; Bayan ng Matalom) ― მესამე კლასის მუნიციპალიტეტი ლეიტეს პროვინციაში, ფილიპინებში. 2020 წლის აღწერით, მუნიციპალიტეტის მოსახლეობა 32 586 ადამიანს შეადგენს. მოიცავს 30 ბარანგაის.
სქოლიო
კატეგორია:ლეიტეს პროვინციის მუნიციპალიტეტები
ნიკრაი
ნიკრაი — XII ან XIII საუკუნის ქართველი კალიგრაფი. გადაუწერია იოანე სინელის ე.წ. კლემაქსი, რომელიც XI საუკუნეში ბერძნულიდან თარგმნა ექვთიმე მთაწმიდელმა. ხელნაწერი ნუსხურია, წერს ყავისფერი მელნით, ორ სვეტად, ნაწერია მოუსვენარი ხელით, ძნელი საკითხავია: საზედაო ასოები ორნამენტითაა შემკული, კიდურები წვეტიანი აქვს, ზოგ ასოს ფოთოლი ებმის, ზოგან ადამიანის სახეა ჩართული, ისინი ხშირად ტექსტშიაც იჭრებიან. შთაბეჭდილება ისეთია, თითქოს ამ უცნაური წიგნის ფურცლებზე ზღაპრების ფანტაზია და ხალხური იუმორიც კი შემოჭრილა. იშვიათია ხელნაწერი, სადაც კალიგრაფის ინდივიდუალობა ასე უშუალოდ და გულუბრყვილოდ იჩენდეს თავს.
ლიტერატურა
კატეგორია:ქართველი კალიგრაფები
იერომიელ მთავარანგელოზი
მთავარანგელოზი იერომიელი ხატებზე გამოისახება სასწორით ხელში. წმიდა წერილში იხსენიება იერომიელი, რაც ნიშნავს: ღვთისკენ ამაღლებას.
ლიტერატურა
„წმიდანთა ცხოვრება“, ტომი IV, თბილისი, 2003 წ.
სქოლიო
კატეგორია:ანგელოზები კატეგორია:მთავარანგელოზები
ქუდი
მინი|ქუდები ქუდი, თავსაბურავი — ადამიანის ტანისამოსის ნაწილი, რომელიც თავზე დასახურად გამოიყენება.
ქუდი იხმარება სხვადასხვა მიზეზით: დამცავად (სიცივისგან, წვიმისგან), სილამაზისთვის ან მოდურობისთვის, რელიგიური ან სოციალური მიზეზებით. არსებობს ქუდის რამდენიმე სახეობა.
XIX საუკუნემდე ქუდს ძირითადად მამაკაცები ატარებდნენ. ქალის თავსაბურად ქუდი XVII საუკუნის წყაროებში გვხვდება. ქალები ქუდს ცხენით მოგზაურობისას იხურავდნენ. ძველ ქართულ წყაროებში ქუდი რკინის თავსაბურავის მნიშვნელობით არის ნახმარი. XI-XII საუკუნეთა ძეგლებში (ვეფხისტყაოსანი, ვისრამიანი) ქუდს უკვე ჩვეულებრივი თავსაბურავის მნიშვნელობა ჰქონდა. საქართველოში ხმარობდნენ ტყავის, ნაბდის და ქსოვილის ქუდებს.
ლიტერატურა
*
ნოე ადამია
ბიოგრაფია
საშუალო განათლება თბილისში მიიღო. 1938 წელს გაიწვიეს წითელ არმიაში და ჩარიცხეს შავი ზღვის სამხედრო-საზღვაო ფლოტში. 1940 სწავლობდა ოდესის სამხედრო-საზღვაო სასწავლებელში, რომლის დამთავრების შემდეგ დანიშნეს ზემდეგად სამხედრო-საზღვაო ფლოტის ნაწილში ქ. სევასტოპოლში. 1941-1942 წლებში ადამიამ განსაკუთრებული გმირობა გამოიჩინა სევასტოპოლის ბრძოლებში. 1942 წლის 16-22 ივნისს მეავტომატეთა მცირე ჯგუფით მოიგერია ათზე მეტი იერიში, გაანადგურა მტრის 200 ჯარისკაცი და მოსპო 2 ტანკი.
რესურსები ინტერნეტში
კატეგორია:დაბადებული 21 დეკემბერი კატეგორია:დაბადებული 1917 კატეგორია:გარდაცვლილი 3 ივლისი კატეგორია:გარდაცვლილი 1942 კატეგორია:საბჭოთა კავშირის გმირები საქართველოდან კატეგორია:ქართველი სნაიპერები ნ
ქარის წისქვილი
thumb|250px|ქარის წისქვილები, [[კასტილია-ლა მანჩა, ესპანეთი.]] ქარის წისქვილი — ნაგებობა-მოწყობილობა, რომლის მთავარი დანიშნულება ქარის ძალით ენერგიის წარმოებაა. ამგვარი სახით წარმოქმნილი ენერგია მრავალი გზით გამოიყენება, მათ შორის ტრადიციულად ხორბლის ან სანელებლების დასაფქვავად, წყლის სატუმბად, ხის სახერხად და მისთ. თანამედროვე ქარის ძალის მანქანები ელექტრობის გენერაციისთვის გამოიყენება და მათ უფრო ზუსტად ქარის ტურბინებს უწოდებენ.
კატეგორია:ქარის ენერგია კატეგორია:წისქვილები
Molino
აჩერონი (მარლბორო)
აჩერონი (Acheron) — მდინარე ახალ ზელანდიაში, სამხრეთ კუნძულზე, მარლბოროს რეგიონში; მდინარე კლარენსის შენაკადი. სიგრძე 60 კმ. კლარენსს ერწყმის კაიკურის ქედის სამხრეთ დაბოლოებასთან. უდიდესი შენაკადებია ალმა და სევერნი.
ლიტერატურა
კატეგორია:ახალი ზელანდიის მდინარეები
Netpgp
netpgp არის BSD ლიცენზირებული პროექტი OpenPGP SDK-ს საფუძველზე , რომელიც უზრუნველყოფს ხელმოწერის, გადამოწმების, კოდირების და ფაილების დეშიფრაციას. მას ასევე გააჩნია netpgpkeys ინსტრუმენტი გასაღებების მართვისთვის.
კარულის მუნიციპალიტეტი
კარულის მუნიციპალიტეტი (Karula vald) — სასოფლო მუნიციპალიტეტი ესტონეთში, ვალგამაას მაზრაში.
რესურსები ინტერნეტში
კატეგორია:ვალგამაას მუნიციპალიტეტები
კუბელები
კუბელები — კუბის რესპუბლიკის ძირითადი მოსახლეობა.
ეთნოგენეზი
კუბელები — მრავალეთნიკური ერია. ესპანელების გამოჩენის მომენტში, კუბაზე ცხოვრობდნენ არავაკის ტომის ინდიელები და ჰაიტიდან ჩამოსახლებული ინდიელები. ესპანური კოლონიზაციის შედეგად ინდიელთა უმრავლესობა ამოწყდა. შემდეგ აქ ჩამოიყვანეს მონები აფრიკიდან. მათი შთამომავლები შეადგენენ კუბის მოსახლეობის 40 პროცენტს. გარდა ამისა, ერი ჩამოაყალიბეს მულატებმა, მეტისებმა და ევროპელებმა. ესპანეთიდან კუბაში ჩამოვიდნენ ძირითადად გალისიელები, კასტილიელები, ნავარელები, კატალონიელები. მათ ყველას ერთად „გალეგოს“ ეძახიან. XVIII საუკუნის ბოლოდან აქ ჩამოვიდა ასევე ფრანგების (ჰაიტიდან და ლუიზიანიდან), იტალიელების, ჩინელების და ინდიელების (მექსიკიდან) დიდი ნაკადი.
2002 წლის მოსახლეობის აღწერა კუბაში
კუბაში მოსახლეობის ოფიციალური აღწერა ჩატარდა 2002 წელს.
რესურსები ინტერნეტში
კატეგორია:კუბელები კატეგორია:ამერიკის ხალხები
Viva la Vida Tour
Viva la Vida Tour — Coldplay-ს მეოთხე ალბომის, Viva La Vida Or Death And All His Friends მხარდასაჭერად გამართული მსოფლიო ტურნე.
შესრულებული სიმღერები
ამერიკული ტურნეს დროს სრულდებოდა:
ევროპული ტურნეს მსვლელობისას სრულდებოდა სიმღერები:
რესურსები ინტერნეტში
კატეგორია:Coldplay-ს საკონცერტო ტურნეები კატეგორია:2008 წლის საკონცერტო ტურნეები
მზიმთა
მზიმთა (Мзы́мта, უბიხური ენიდან ნიშნავს გააფთრებული, Бешеная) — მდინარე რუსეთში კრასნოდარის მხარეში. სიგრძე 89 კმ, აუზის ფართობი 885 კმ². სათავე აქვს კავკასიონის ქედზე. ერთვის შავ ზღვას ქალაქ ადლერთან. შერეული საზრდოობის მდინარეა. წყალდიდობა იცის გაზაფხულ-ზაფხულში, წვიმების დროს — წყალამოვარდნები. საშუალო ხარჯი კრასნაია-პოლიანასთან 33,2 მ³/წმ, მაქსიმალური — 764 მ³/წმ. იყენებენ ხე-ტყის დასაცურებლად. მზიმთაზე აგებულია კრასნაია-პოლიანის ჰესი და წყალსაცავი.
ისტორიული ცნობით აფხაზური ტომები სახლობდნენ უბიხეთამდე და შესაბამისად მდინარე მზიმთა იმთავითვე ცნობილი იყო როგორც აფხაზეთის ისტორიული საზღვარი.
ზოგიერთი მკვლევარის აზრით, „1896 წელს ცარიზმმა შავი ზღვის ოკრუგი შავი ზღვის გუბერნიად გარდაქმნა და მასში სამი ადმინისტრაციული ერთეული - სოჭის, ტუაფსეს და ნოვოროსიისკის ოკრუგები გააერთიანა. გუბერნიის ცენტრად ქ. ნოვოროსიისკი, მის სამხრეთ საზღვრად კი სოხუმის ოკრუგის მიმდებარე მდ. მზიმთა დადგინდა“, თუმცა იმდროინდელი ბეჭდური გამოცემები აღნიშნულ ინფორმაციას არ ადასტურებენ.
1917 წლის 7 დეკემბერს დროებითი მთავრობის დეკრეტით ადმინისტრაციულ საზღვარს ორ სანაპირო ოკრუგს შორის კორექტირება გაუკეთდა ქუთაისის გუბერნიის სასარგებლოდ, რომლის შემადგენლობაში კვლავ შევიდა ქალაქი გაგრა. ორ ოკრუგს შორის ახალი გამიჯვნა ახლა მდინარე მზიმთაზე გადიოდა.
სქოლიო
კატეგორია:კრასნოდარის მხარის მდინარეები
კოჟზავოდა
კოჟზავოდა (Күнзавод) — სოფელი რუსეთის ფედერაციაში, ბაშკირეთის რესპუბლიკის ბაიმაკის რაიონში.
2010 წლის მონაცემებით სოფელში ცხოვრობს 148 ადამიანი. რაიონულ ცენტრ ბაიმაკიდან დაშორებულია 57კილომეტრით. უახლოესი რკინიგზის სადგურია სიბაი, რომელიც დაშორებულია 115კმ-ით.
2002 წლის აღწერის მიხედვით მოსახლეობის უმრავლესობას ბაშკირები შეადგენენ (86%).
ტოლსტოის სახლი
მინი|270პქ|ტოლსტოის სახლი ტოლსტოის სახლი (Толстовский дом) — არაოფიციალური, თუმცა სახლის ფართოდ გავრცელებული სახელწოდება სანქტ-პეტერბურგში (რუსეთი). არქიტექტორი თედორე ლიდვალი. აშენდა 1910-1912 წლებში გრაფის — გენერალ-მაიორის მიხეილ ტოლსტოის განკარგულებით. 1913 წელს, გრაფის გარდაცვალების შემდეგ, სახლის მეპატრონე გახდა მისი ქვრივი გრაფინია ოლგა ტოლსტოი.
შენობის რთული გეგმა შეიცავს თაღებით შეერთებულ 3 ქუჩას, რომლებიც ფასადების მსგავსად გულმოდგინეთ არის გაფორმებული. შენობის სიახლოვეს ნაკლებად დეკორირებული ქუჩებია. ფასადი ნაგებია კირქვით, აგურითა და ბათქაშით. თავდაპირველი გასასვლელები მდებარეობდა ქუჩების ცენტრში, ხოლო პატარა გაზონებით დაკავებული იყო მხოლოდ თავისებური ქუჩის გასწვრივი ადგილი. საბჭოთა დროს ქუჩების იერ-სახე მნიშვნელოვნად შეიცვალა; ქუჩების შუაგულში გაჭრეს გაზონები, სადაც ვერხვი ხარობდა, ხოლო კლუმბის ნაცვლად დაიდგა შადრევანი.
2008 წელს შეიქმნა კონდომინიუმი — ტოლსტოის სახლი, რომლის თავმჯდომარე 2009 წლიდან არის ხელოვნებათმცოდნე მარინა კოლოტილო. კონდომინიუმი ახორციელებს რესტავრაციასა და შენობის იერ-სახის შენარჩუნებას. ამჟამად ტოლსტოის სახლი არქიტექტურული თვალსაზრისით, დამახინჯებულია. დაგეგმილია მუზეუმის შექმნა და მზადდება შენობის 100 წლისთავთან დაკავშირებული პროგრამის მომზადება.
ტოლსტოის სახლი კულტურული მემკვიდრეობის ობიექტია. იგი როგორც პარამეტრი გაშუქებულია მრავალ რუსულ ფილმში. ეძღვნება აგრეთვე დოკუმენტური ფილმი. გარდა ამისა, ზოგიერთი რუსული ლიტერატურული ნაწარმოებებისა და პოეზიის ნაწილია. მასვე მიეძღვნა რამდენიმე წიგნი. ტოლსტოის სახლში ცხოვრობს მრავალი ცნობილი ადამიანი.
რესურსები ინტერნეტში
კატეგორია:სანქტ-პეტერბურგი კატეგორია:სანქტ-პეტერბურგის შენობა-ნაგებობები
ბელენის დეპარტამენტი
ბელენის დეპარტამენტი (Departamento Belén) — დეპარტამენტი არგენტინაში, კატამარკის პროვინციაში.
არგენტინის სტატისტიკის ეროვნული ინსტიტუტის მონაცემებით, 2001 წელს დეპარტამენტის მოსახლეობა 12 252 ადამიანს შეადგენდა. ფართობი 12 945 კმ²-ია.
დეპარტამენტის ადმინისტრაციული ცენტრია ქალაქი ბელენი.
რესურსები ინტერნეტში
კატეგორია:კატამარკის პროვინციის დეპარტამენტები
რაფაელ მთავარანგელოზი
რაფაელ მთავარანგელოზი (רפאל‎, — «ღვთიური მკურნალი»; «რაფა» — განკურნება, «ელი» — ღმერთი), სნეულებათაგან ადამიანთა დამხსნელია; ხატებზე რაფაელს მარჯვენა ხელში უჭირავს ჭურჭელი მაკურნებელი წამლით, მარცხენათი კი მოჰყავს მართალი ტობიას ვაჟი, ჭაბუკი ტობია, რომელსაც თევზი მოაქვს. მთავარანგელოზ რაფაელს მიმართავენ სნეულებათა დროს, მგზავრობის წინ, შორეულ უცხო ქვეყანაში ყოფნისას, მწუხარების, უიმედობისა და სასოწარკვეთილების დროს.
ევროპის IV გუნდური ჩემპიონატი ჭადრაკში ვაჟთა შორის
9 - 18 მაისი 1970 კაფენბერგი ავსტრია.
ჩატარდა ორ ეტაპად. პირველ ეტაპზე ოთხ ქვეჯგუფად დაყოფილი 15 გუნდი ორწრიან ტურნირებში იბრძოდა ფინალის ექვსი ოთხი საგზურის მოსაპოვებლად. სსრ კავშირის და იუგოსლავიის გუნდები პირდაპირ იყვნენ დაშვებული ფინალში. გუნდებში 10 ძირითდი და 2 სათადარიგო მოთამაშე იყო.
ტურნირი ისევ საბჭოთა მოჭადრაკეების გამარჯვებით დასრულდა. მეორე ადგილი უნგრელებმა დაიკავეს. იუგოსლავები პირველად დარჩნენ საპრიზო ადგილის გარეშე.
პირველი ეტაპი
პირველი ჯგუფი
მეორე ჯგუფი
მეოთხე ჯგუფი
ჩემპიონის შემადგენლობა
ტიგრან პეტროსიანი 3,5 (+1=5-0), ვიქტორ კორჩნოი 4 (+2=4-0), ლევ პოლუგაევსკი 5 (+4=2-1), ეფიმ გელერი 4 (+3=2-1), ვასილი სმისლოვი 5 (+4=2-0), მარკ ტაიმანოვი 5 (+4=2-0), მიხეილ ტალი 5 (+4=2-0), პაულ კერესი 5 (+5=0-0), ლეონიდ შტეინი 4 (+3=2-1), რატმირ ხოლმოვი 4,5 (+3=3-0), იური ბალაშოვი 3,5 (+2=3-0), აივარ გიპსლისი 4 (+3=2-0).
დაფებზე საუკეთესონი
კატეგორია:ევროპის გუნდური ჩემპიონატი ჭადრაკში ვაჟთა შორის
ნუგზარ არაგვის ერისთავი
ნუგზარ არაგვის ერისთავი (გ. დაახლოებით 1618), არაგვის ერისთავი XVII საუკუნის I მეოთხედში. მისი ასული რუსუდანი ცოლად ჰყავდა გიორგი სააკაძეს. 1603 აუჯანყდა კახეთის მეფეს და ქართლის მეფის გიორგი X-ს ქვეშევრდომი გახდა. 1612 წელს გიორგი სააკაძესთან ერთად ირანში გაიქცა, მაგრამ მალე შაჰის ნებართვით სამშობლოში დაბრუნდა. იგი მკაცრი მეთოდებით ცდილობდა ბატონყმურ ურთიერთობათა დანერგვას მთაში.
ნუგზარ ერისთავი გამოირჩეოდა სისასტიკით, რის გამოც ის ხალხურ ზეპირმეტყველებაში შემდეგნაირად შემორჩა:
ლიტერატურა
კატეგორია:გარდაცვლილი 1618 კატეგორია:არაგვის ერისთავები
სკოლა
მინი|სოფლის სკოლა სუდანში, 2002. მინი|[[ილია ჭავჭავაძე|ილია ჭავჭავაძის და აკაკი წერეთელის ძეგლი თბილისის 1 საჯარო სკოლის წინ]] სკოლა — ზოგადად, არის დაწესებულება, სადაც მოსწავლეები სწავლობენ მასწავლებლებისგან. უფრო კონკრეტულად სკოლა შეიძლება აღნიშნავდეს საშუალო სკოლას, ასევე რაიმე სპეციალიზებულ სასწავლო დაწესებულებას, ან უმაღლეს სასწავლებელს.
ვერხნეიაიკბაევო
ვერხნეიაიკბაევო (Үрге Яйыкбай) — სოფელი რუსეთის ფედერაციაში, ბაშკირეთის რესპუბლიკის ბაიმაკის რაიონში.
2010 წლის მონაცემებით სოფელში ცხოვრობს 390 ადამიანი. რაიონულ ცენტრ ბაიმაკიდან დაშორებულია 36 კილომეტრით. უახლოესი რკინიგზის სადგურია სიბაი, რომელიც დაშორებულია 81 კმ-ით.
2002 წლის აღწერის მიხედვით მოსახლეობის უმრავლესობას ბაშკირები შეადგენენ (99 %).
სქოლიო
კატეგორია:ბაიმაკის რაიონის სოფლები
ირუს მუნიციპალიტეტი
ირუს მუნიციპალიტეტი (Õru vald) — სასოფლო მუნიციპალიტეტი ესტონეთში, ვალგამაას მაზრაში.
წმინდა მიწა
250პქpx|მინი|[[1759 წლის რუკა]] წმინდა მიწა (אֶרֶץ הַקוֹדֵשׁ; Terra Sancta; الأرض المقدسة) — არეალი იორდანედან ხმელთაშუა ზღვამდე, იორდანეს აღმოსავლეთ ნაპირის ჩათვლით. იგი არის ტრადიციული სინონიმი ისრაელის მიწისა და ისტორიული პალესტინისა. იგი მოიცავს ისრაელს, პალესტინის ნაწილს, დასავლეთ იორდანიას, სამხრეთ ლიბანს და სამხრეთ-დასავლეთ სირიას. იგი მიიჩნევა წმინდად როგორც ებრაელებისთვის, ასევე ქრისტიანებისა და მუსლიმებისთვის. ეს ტერიტორია წმინდაა იერუსალიმის რელიგიური მნიშვნელობით. იგი არის ებრაელების უწმინდესი ქალაქი, ქრისტიანებისათვის იესოს მოღვაწეობის მთავარი არეალი და მუსლიმებისთვის ისრის და მირჟის ადგილი.
ამ ტერიტორიის სიწმინდემ ქრისტიანობაში, შუა საუკუნეებში გამოიწვია ჯვაროსნული ლაშქრობები. ჯვაროსნები ცდილობდნენ მუსლიმთაგან დაეხსნათ „წმინდა საფლავი“, რომელიც მათ ბიზანტიას წაართვეს.
წმიდა მიწაზე მრავალი ადგილი უკვე დიდი ხანია არის აბრაამის რელიგიის მიმდევრების, მათ შორის იუდეველების, ქრისტიანების, მუსლიმებისა და ბაჰაელების ერთ-ერთი მთავარი მოსალოცი ადგილი. პილიგრიმები ჩადიან წმინდა მიწაზე, რათა შეეხონ და იხილონ თავიანთი რწმენის ფიზიკურ გამოვლინებები და ადასტურებენ თავიანთ რწმენას წმინდა კონტექსტში კოლექტიური აღელვებით.
რესურსები ინტერნეტში
კატეგორია:ებრაელების წმინდა ადგილები კატეგორია:ქრისტიანული სიწმინდეები კატეგორია:მუსლიმების წმინდა ადგილები
ბულგარეთის მდინარეების სია
220პქ|მინი|მარჯვნივ|მდინარე დუნაი [[ნიკოპოლი|ნიკოპოლში, ბულგარეთში]] 220პქ|მინი|მარჯვნივ|მდინარე მარიცა ქალაქ ედირნესთან
რესურსები ინტერნეტში
*
აჩერონი (კენტერბერი)
აჩერონი (Acheron) — მდინარე ახალ ზელანდიაში, სამხრეთ კუნძულზე, კენტერბერის რეგიონში. სათავეს იღებს ლინდონის ტბიდან, ერწყმის მდინარე რაკაიას.
მდინარის სიახლოვეს აღმოჩენილია ქვანახშირის მცირე დეპოზიტები.
ლიტერატურა
კატეგორია:ახალი ზელანდიის მდინარეები
კაპაიანის დეპარტამენტი
კაპაიანის დეპარტამენტი (Departamento Capayán) — დეპარტამენტი არგენტინაში, კატამარკის პროვინციაში.
არგენტინის სტატისტიკის ეროვნული ინსტიტუტის მონაცემებით, 2001 წელს დეპარტამენტის მოსახლეობა 6 358 ადამიანს შეადგენდა. ფართობი 4 284 კმ²-ია.
დეპარტამენტის ადმინისტრაციული ცენტრია ქალაქი ჩუმბიჩა.
ურიელ მთავარანგელოზი
სქოლიო
კატეგორია:ანგელოზები კატეგორია:მთავარანგელოზები კატეგორია:მართლმადიდებელი ეკლესიის წმინდანები
კრის უოლსტენჰოლმი
კრისტოფერ ტონი უოლსტენჰოლმი (დ. 2 დეკემბერი, 1978) — ინგლისელი მუსიკოსი, როკ-ჯგუფ Muse-ის ბასისტი და ბექ-ვოკალისტი.
ადრეული წლები
კრის უოლსტენჰოლმი ინგლისის ქალაქ როთერემში გაიზარდა შემდეგ კი დევონში, ტინმუთში გადავიდა. ერთ-ერთ პოსტ-პანკ ბენდში დრამზე უკრავდა. უოლსტენჰოლმი მეთიუ ბელამისა და დომინიკ ჰოვარდს სხვა ბენდთან ერთად შეხვდა, როდესაც ისინი ერთ შენობაში რეპეტიციას გადიოდნენ. ბელამიმ და ჰოვარდმა იგი დაიყოლიეს, რომ ბას-გიტარაზე დაეკრა და ერთად ახალი ჯგუფი შეექმნათ. თავდაპირველად ჯგუფს Rocket Baby Dolls ერქვა, 1994 წელს კი მას სახელი გადაერქვა და Muse ეწოდა.
Muse
Muse-ის მუსიკოსები თავდაპირველად სხვადასხვა სკოლის მუსიკალურ ჯგუფში უკრავდნენ. გიტარისტი მეთიუ ბელამი დომინიკ ჰოვარდის ჯგუფის, Carnage Mayhem მომღერალი და სიმღერების ავტორი გახდა. შემდეგში მათ უოლსტენჰოლმი დაიყოლიეს, რომელმაც დასარტყამი საკრავების ნაცვლად ბას-გიტარაზე დაკვრა დაიწყო.
უოლსტენჰოლმის ბას-ლაინები Muse-ის მრავალი სიმღერის ცენტრალური მოტივია. უოლსტენჰოლმის ოვერდრაივ ფაზ-ბას ტონები ბას-გიტარაის, ეფექტებისა და სინთეზატორების ნაზავია. ბელამიც და უოლსტენჰოლმი სინთეზატორებისა და ეფექტებისთვის სხვადასხვა სახის მოწყობილობას იყენებენ, მათ შორისდ Kork Kaoss pad-სა და Digitech Whammy-ის პედალს.
სხვა ნამუშევრები
უოლსტენჰოლმი ბას-გიტარაზე უკრავს მუსიკალურ ჯგუფ მორიარტის 2015 წლის სინგლში „Bones“. იგი მონაწილეობდა რიკ პარტიფის სოლო ალბომის Over and Out' ჩაწერაში, რომელიც რითმ-გიტარისტის გარდაცვალების შემდეგ, 2018 წელს გამოვიდა.
სქოლიო
კატეგორია:დაბადებული 1978 კატეგორია:დაბადებული 2 დეკემბერი კატეგორია:Muse-ის წევრები კატეგორია:ინგლისელი როკ ბას-გიტარისტები კატეგორია:მამაკაცი ბას-გიტარისტები კატეგორია:XXI საუკუნის მუსიკოსები კატეგორია:XXI საუკუნის ბას-გიტარისტები
მოლდოვის მდინარეების სია
ქვემოთ მოცემულია მოლდოვის მნიშვნელოვანი მდინარეების სია: 220პქ|მინი|მარჯვნივ|მდინარე ბიკი
რესურსები ინტერნეტში
კატეგორია:მოლდოვის მდინარეები
ალექსანდრე ბერულავა
ალექსანდრე (საშა) ბერულავა (დ. 11 ნოემბერი, 1945, სოხუმი, საქართველოს სსრ — გ. 27 სექტემბერი, 1993, სოხუმი, საქართველოს რესპუბლიკა) — ქართველი ჟურნალისტი, მწერალი, აფხაზეთში ქართული ტელევიზიის ერთ-ერთი დამფუძნებელი, აფხაზეთის ავტონომიური რესპუბლიკის მინისტრთა საბჭოს პრესსამსახურისა და სამხედრო პრესცენტრის უფროსი. უგზო-უკვლოდ დაიკარგულად ითვლებოდა სოხუმის დაცემის დღიდან, დახვრიტეს აფხაზმა სეპარატისტებმა და ჩრდილოკავკასიელმა დაქირავებულმა მებრძოლებმა სოხუმის დაცემის დღეს, ჟიული შარტავასა და მინისტრთა კაბინეტის სხვა წევრებთან ერთად.
ბიოგრაფია
დაიბადა სოხუმში. დაამთავრა სოხუმის მე-14 საშუალო სკოლა და თბილისის სახელმწიფო უნივერსიტეტის ჟურნალისტიკის ფაკულტეტი, რომლის დასრულებისთანავე მუშაობდა გაზეთ „საბჭოთა აფხაზეთში“, შემდეგ კი — „აფხაზეთის რესპუბლიკაში“. აფხაზეთის შეარაღებული კონფლიქტის დროს მუშაობდა სამხედრო კორესპონდენტად, ბოლოს კი — აფხაზეთის ავტონომიური რესპუბლიკის მთავრობის პრეს-ცენტრის ხელმძღვანელად.
ალექსანდრე ბერულავა აფხაზეთში ქართული ტელევიზიის ერთ-ერთი დამფუძნებელია. ომის დაწყებისას, 1992 წლის 14 აგვისტოს, ქალაქის ცენტრში იგი ახალგაზრდა აფხაზმა ბოევიკებმა დაატყვევეს. გუდაუთაში სეპარატისტების ბაზაზე ხანგრძლივი წამების შემდეგ მისი განთავისუფლება მხოლოდ საერთაშორისო ორგანიზაციების ჩარევით მოხერხდა.
დაჯილდოებულია, სიკვდილის შემდეგ, ვახტანგ გორგასლის I ხარისხის ორდენით (2018). საქართველოს პრეზიდენტმა გიორგი მარგველაშვილმა ჟურნალისტის დღეს საქართველოს ერთიანობისათვის ბრძოლაში დაღუპულ მეომრებზე საუბრისას ხაზი გაუსვა ეროვნული გმირების თავდადების მნიშვნელობას თანამედროვე ქართული სახელმწიფოს განვითარების საქმეში.
სქოლიო
კატეგორია:დაბადებული 11 ნოემბერი კატეგორია:დაბადებული 1945 კატეგორია:გარდაცვლილი 1993 კატეგორია:სოხუმში დაბადებულები კატეგორია:ქართველი ჟურნალისტები კატეგორია:აფხაზეთის ომის მონაწილეები ა
ოთარ შენგელია
ოთარ შენგელია (დ. 28 მარტი, 1947 ან 7 აპრილი, 1947, სოფელი პატრიკეთი, წყალტუბოს რაიონი) — ქართველი თანამდებობის პირი, იურისტი.
რესურსები ინტერნეტში
კატეგორია:დაბადებული 28 მარტი კატეგორია:დაბადებული 1947 კატეგორია:საქართველოს IV მოწვევის პარლამენტის წევრები კატეგორია:თბილისის სახელმწიფო უნივერსიტეტის კურსდამთავრებულები კატეგორია:წყალტუბოს მუნიციპალიტეტში დაბადებულები
მატაგ-ობი
მატაგ-ობი (ოფიციალურად მატაგ-ობის მუნიციპალიტეტი;Lungsod sa Matag-ob; Bayan ng Matag-ob) ― მეოთხე კლასის მუნიციპალიტეტი ლეიტეს პროვინციაში, ფილიპინებში. 2020 წლის აღწერით, მუნიციპალიტეტის მოსახლეობა 17 522 ადამიანს შეადგენს. მოიცავს 21 ბარანგაის.
სქოლიო
კატეგორია:ლეიტეს პროვინციის მუნიციპალიტეტები
არაბიკის მასივი
არაბიკის მასივი — კირქვული მასივი გაგრის ქედის დასავლეთ ნაწილში. მდინარეების ფსოუსა და ბზიფის წყალგამყოფი. სიმაღლე 2657 მ. აგებულია უმთავრესად ზედაიურული და ცარცული ასაკის კირქვებით, რომლებიც ღრმადაა დაკარგული; არის მრავალი უფსკრული, მღვიმე, ძაბრი, ჭა და კარსტული რელიეფის სხვა ფორმები. ყველაზე უფრო მაღალი ადგილი მდებარეობს ზღვის დონიდან 2661 მეტრზე. მასივის სიღრმეებში მრავალი გამოქვაბულია, მათ შორისაა მსოფლიოში ყველაზე უფრო ღრმა გამოქვაბულები — ვერიოვკინის მღვიმე და კრუბერის გამოქვაბული, ასევე არაბიკის კარსტული უფსკრული. შემოსილია სუბალპური და ალპური მდელოებით, იზრდება ჯუჯა ღვიისა და ტირიფის ბუჩქნარი.
სქოლიო
კატეგორია:აფხაზეთის ავტონომიური რესპუბლიკის ქედები
კლაუდიო მონტევერდი
სქოლიო
კატეგორია:დაბადებული 15 მაისი კატეგორია:დაბადებული 1567 კატეგორია:გარდაცვლილი 29 ნოემბერი კატეგორია:გარდაცვლილი 1643 კატეგორია:იტალიელი კომპოზიტორები კატეგორია:რენესანსის კომპოზიტორები
სკოლა (მრავალმნიშვნელოვანი)
საკუთარი სახელი სკოლა შეიძლება აღნიშნავდეს:
კალისტრატე (კათოლიკოს-პატრიარქი)
მისი უწმიდესობა და უნეტარესობა კალისტრატე (ერისკაცობაში — კალისტრატე (ბიჭიკო) მიხეილის ძე ცინცაძე; დ. 24 აპრილი, 1866, ტობანიერი, ახლანდელი ვანის მუნიციპალიტეტი — გ. 3 თებერვალი, 1952, თბილისი) — ქართველი სასულიერო და საზოგადო მოღვაწე, მეცნიერი,სრულიად საქართველოს კათოლიკოს-პატრიარქი და მცხეთა-თბილისის მთავარეპისკოპოსი 1932–1952 წლებში. ღვთისმეტყველების კანდიდატი (1892).
ბიოგრაფია
კალისტრატე (ბიჭიკო) მიხეილის ძე ცინცაძე 1866 წლის 12 აპრილს ქუთაისის გუბერნიის სოფელ ტობანიერში (ამჟამინდელი ვანის მუნიციპალიტეტი), სასულიერო პირის ოჯახში დაიბადა. მისი მშობლები თავდაპირველად სოფელ მტერჩვეულში ცხოვრობდნენ. მისი მშობლები იყვნენ: მამა — მღვდელი მიხეილი და დედა — ეკატერინე გოგორიშვილი. მიხეილ ცინცაძეს განათლება მიღებული ჰქონდა ჯრუჭის მონასტერში მიტროპოლიტ დავით წერეთლის კარზე. 1878-82 წლებში ის წირავდა სოფელ გომმუხაყრუას ტაძარში. კალისტრატეს ძმა ამფილოქე იყო მედავითნე კორმაღალის წმინდა კვირიკესა და ივლიტას ტაძარში.
წერა-კითხვა ოჯახში დამ, მატრონამ შეასწავლა, ხოლო „ჟამნის“ შესწავლაში მამის შეგირდი დიაკვნები დაეხმარნენ. 1875 წელს ოჯახმა იგი ქუთაისის საულიერო სასწავლებელში შეიყვანა. 1882 წელს ქუთაისის სასულიერო სემინარიის წარჩინებით დასრულების შემდეგ, ეპისკოპოს გაბრიელის რეკომენდაციით, თბილისის სასულიერო სემინარიაში ჩაირიცხა, სადაც მკაცრი რეჟიმი და ანტიქართული განწყობა სუფევდა. ამავე წელს 1882 წლის 8 თებერვალს მამა გარდაეცვალა 47 წლის ასაკში.
1886 წლის 24 მაისს მისმა თანაკურსელმა იოსებ ლაღიაშვილმა სიცოცხლეს გამოასალმა რექტორი ჩუდეცკი, რაც რუსეთის რეაქციული პოლიტიკის წინააღმდეგ ბრძოლის დასაწყისი იყო. საქართველოს ეგზარქოსმა პავლემ განსვენებული ჩუდეცკი რუსეთის სახელმწიფოებრივი და რელიგიური ინტერესებისათვის წამებულად წარმოაჩინა და თბილისის წმ. ალექსანდრე ნეველის სახ. ეკლესიაში ქართველი ერი საჯაროდ დაწყევლა: „ბოროტმოქმედის მსხვერპლი კი არ იმსახურებს გლოვას, არამედ ის გარემო, რომელმაც წარმოშვა ბოროტმოქმედი. დიახ, გლოვობენ მამები და დედები ჩვენი მხარისა, რომ ჩვენს წრეში არსებობენ ბავშვები ცხოველური მიდრეკილებების ამარა. მათ მიმართ არ იმოქმედა ოჯახის ლმობიერებამ, ვერ მოახდინა გავლენა სკოლის კეთილმა და თბილმა დამოკიდებულებამ. ისინი შეპყრობილნი არიან გარეშე, ცრუ და მავნე ზემოქმედებით; გლოვობენ იმის გამო, რომ უზნეო ადამიანებს შეუძლიათ გახდნენ ეკლესიის მსახურნიც კი. წყეულიმც იყოს ის ხალხი და ქვეყანა, რომელიც ასეთ ბოროტმოქმედთ შობს.“ ეგზარქოს პავლეს ამ სიტყვებმა ქართველი საზოგადოება აღაშფოთა. დიმიტრი ყიფიანმა ეგზარქოსისადმი გაგზავნილ ღია წერილში მოითხოვა, ეგზარქოს პავლეს დაუყოვნებლივ დაეტოვებინა საქართველო. დიმიტრი ყიფიანი იმპერატორმა გაკიცხა, გადააყენა ქუთაისის თავადაზნაურთა წინამძროლობის თანამდებობიდან და სტავროპოლში გადაასახლა, სადაც იგი 1887 წელს სიცოცხლეს გამოასალმეს. სემინარიელი კალისტრატე ცინცაძე ამ მოვლენების შუაგულში ტრიალებდა და სამშობლოს ინტერესების ბრძოლა მის სამოქმედო გეგმად იქცა.
1888 წელს დაასრულა თბილისის სასულიერო სემინარია და 1889 წლიდან სწავლა კიევის სასულიერო აკადემიაში განაგრძო. სადაც მან თავი გამოიჩინა, როგორც ნიჭიერმა სტუდენტმა. 1892 წელს ის ღვთისმეტყველების კანდიდატის ხარისხით დაბრუნდა საქართველოში.
კიევში გაიცნო მომავალი მეუღლე ოტილია ტომასი. ყმაწვილ კალისტრატეს პირველად მეგობართან ერთად სეირნობისას უნახავს მეუღლე, მეორედ კი საკუთარი პროფესორის ოჯახში სტუმრობისას, სადაც ოტილია პროფესორის შვილების აღმზრდელად მუშაობდა. ოტილიას მამა, ფერმერი, იოჰან ტომასი ძალიან მკაცრი კაცი ყოფილა. ყველა შვილს მისცა განათლება და სრულწლოვანები რომ გახდნენ, შინიდან გაუშვა, — თქვენი გზა თქვენვე მონახეთო. ასე მოხვდა ოტილია კიევში.
კალისტრატემ სამშობლოში ჩამოიყვანა ლუთერანი მეუღლე, რომელიც საქართველოში ჩამოსვლისთანავე მართლმადიდებლად მოინათლა და ჯვარიც დაიწერეს. გაუჩნდათ ექვსი შვილი: ნინო, ეკატერინე, ანგელინა, მიხეილი, მარინე და მელანია. სამი შვილი ახალგაზრდა მოუკვდათ. შთამომავლები მხოლოდ სამი შვილისგან დარჩათ. უფროსი ქალიშვილი — ნინო ცინცაძე-ყარალაშვილი (დ. 1895 — გ. 1937) შემდგომში ბაქტერიოფაგის ინსტიტუტის მდივნად მუშაობდა და სტალინისტური რეპრესიების დროს დახვრიტეს.
მინი|მარცხნივ|მღვდელი კალისტრატე ოჯახთან ერთად
1893 წლის 11 აპრილს აკურთხეს დიდუბის ეკლესიის დიაკვნად, 18 აპრილს – მღვდლად. ამ დროიდან საქართველოს პოლიტიკურ, თუ საეკლესიო ცხოვრების სფეროში არ მომხდარა რაიმე მნიშვნელოვანი, რომელშიც კალისტრატე ცინცაძეს მონაწილეობა არ მიეღოს. 1903 გადაიყვანეს ქაშვეთში. 1909-იდან დეკანოზი. 1917 წლის თებერვალში რუსეთის იმპერიაში მომხდარი დიდი ცვლილების შემდეგ (25 თებერვალს იმპერატორი ნიკოლოზ II ტახტიდან გადადგა), 1917 წლის 12 (25) მარტს ქართველმა სამღვდელოებამ სვეტიცხოვლის საპატრიარქო ტაძარში საზეიმოდ გამოაცხადეს საქართველოს მართლმადიდებელი ეკლესიის ავტოკეფალიის აღდგენა. დეკანოზი კალისტრატე ჯერ საქართველოს ეკლესიის დროებით მმართველობაში აირჩიეს, ხოლო 17 სექტემბერს – საქართველოს მართლმადიდებელი ეკლესიის მმართველობის უმაღლეს ორგანოში – საკათალიკოსო საბჭოში. იგი მონაწილეობდა ყველა იმ მოლაპარაკებაში, რომელიც საქართველოს ეკლესიის ავტოკეფალიის აღიარების პრობლემებს ეხებოდა. 1923 წლის იანვარში დეკანოზი კალისტრატე საქართველოს საკათალიკოსო საბჭოს წევრებთან ერთად ანტისაბჭოთა საქმიანობის ბრალდებით დააპატიმრეს. ციხეში საკათალიკოსო საბჭოს წევრებს საკვებსაც არ აძლევდნენ, ექიმებს არ უშვებდნენ დაუძლურებულ ავადმყოფებთან. საბჭოთა ხელისუფლებას სურდა, მორალურად გაეტეხა ისინი. 1924 წლის მარტში სასამართლო პროცესზე ის დამნაშავედ სცნეს და მიუსაჯეს პატიმრობა 3 წლით და ცხრა თვით, ასევე ქონების კონფისკაცია.
1925 წლის მარტში გათავისუფლდა ამნისტიით. 1925 წლის 1 ნოემბერს უწმიდესისა და უნეტარესის, სრულიად საქართველოს კათოლიკოს-პატრიარიქის ამბროსიმ საქართველოს ეკლსიის მღვდელმთავართა თანამწირველობით თბილისის სიონის საკათედრო ტაძარში დეკანოზი კალისტრატე აკურთხა ნინოწმინდელი ეპისკოპოსის ხარისხში, იმავე დღეს მიანიჭა მიტროპოლიტის წოდება და დანიშნა კათოლიკოს-პატრიარქის მუდმივ მოსაყდრედ, მიანიჭა ბარტყულაზე ჯვრის ტარების უფლება და მღვდელმთავართა შორის ღვთისმსახურების დროს უპირატესობა. ამ გადაწყვეტილებამ წონასწორობა დააკარგვინა ე.წ. „განახლებისა და რეფორმების“ ჯგუფის ხელმძღვანელებს, ეპისკოპოსებს – დავითსა) და ქრისტეფორეს. მათ ბოლშევიკური ხელისუფლების დახმარებითა და წაქეზებით 1926 წლის 26-27 დეკემბერს ქუთაისში მოიწვიეს საეკლესიო ყრილობა და მიიღეს გადაწყვეტილება უწმიდესი ამბროსისა და მისი მომხრე სასულიერო იერარქების გადაყენების შესახებ. 1926 წლის 30 დეკემბერს მიტროპოლიტმა კალისტრატემ უარი განაცხადა კათოლიკოს-პატრიარქის მოსაყდრეობაზე. 1927 წლის 12 იანვრიდან გაათავისუფლეს ნინოწმინდელობიდანაც და დატოვეს ქაშუეთის ეკლესიაში წინამძღვრად. კათოლიკოს-პატრიარქი ქრისტეფორე III გრძნობდა, რომ მიტროპოლიტ კალისტრატეს დაუმსახურებლად მოექცნენ. მიტროპოლიტმა დავითმაც ბოდიში მოიხადა კალისტრატეს წინაშე. 1927 წელს გახდა მანგლელი ეპისკოპოსი. სრულიად საქართველოს კათოლიკოს-პატრიარქის ქრისტეფორე III-ის გარდაცვალების შემდეგ, 1932 წლის 10 იანვარს საგანგებოდ შეიკრიბა საკათალიკოსო სინოდი. სინოდმა ერთხმად მიიღო გადაწყვეტილება მიტროპოლიტ კალისტრატეს სრულიად საქართველოს კათოლიკოს-პატრიარქის მოსაყდრედ გამორჩევის შესახებ. 1932 წლის 21 ივნისს საქართველოს მართლმადიდებელი ეკლესიის მე-6 კრებაზე იგი არჩეულ იქნა სრულიად საქართველოს კათოლიკოს-პატრიარქად. 24 ივნისს სვეტიცხოვლის საპატრიარქო ტაძარში მოხდა მისი აღსაყდრება.
კალისტრატე ცინცაძე ქაშუეთის წმიდა გიორგის ეკლესიის აშენების ერთ-ერთი ინიციატორი იყო. აქვს ისტორიული და ლიტერატურული ხასიათის მნიშვნელოვანი გამოკვლევები და წერილები. აქტიურად იბრძოდა საქართველოს ეკლესიის ავტოკეფალიის აღსადგენად. 1894 წელს ჟურნალ „პასტირში“ გამოქვეყნდა მღვდელ კალისტრატეს სტატია „საქართველოს ეკლესიის ავტოკეფალია“. 1906 წელს რუსულ ენაზე გამოქვეყნდა მისი მონოგრაფია „ქართული ეკლესიის ავტოკეფალია“ რომელიც ქართველი ავტოკეფალისტების მეცნიერულ მტკიცებულებად იქცა. მას ეკუთვნის „შენიშვნები საქართველოს ეკლესიის ისტორიიდან“, „ვეფხისტყაოსნის ისტორიული ღირებულებანი“, „ქაშუეთის წმიდა გიორგის სახელობის ეკლესია“, „ივერიის საეკლესიო წესი“. „ქართული ოდიკისათვის“. მისი შედგენილი იყო საქართველოს ეკლესიის კალენდრები 1930–1952 წლებში. კალისტრატე ცინცაძის პირადი არქივი დაცულია ხელნაწერთა ეროვნულ ცენტრში.
სქოლიო
კატეგორია:დაბადებული 24 აპრილი კატეგორია:დაბადებული 1866 კატეგორია:გარდაცვლილი 3 თებერვალი კატეგორია:გარდაცვლილი 1952 კატეგორია:საქართველოს კათოლიკოს-პატრიარქები კატეგორია:ვანის მუნიციპალიტეტში დაბადებულები კატეგორია:საქართველოს საისტორიო და საეთნოგრაფიო საზოგადოების წევრები
კომსომოლი (ბაიმაკის რაიონი)
კომსომოლი  (Комсомол) — სოფელი რუსეთის ფედერაციაში, ბაშკირეთის რესპუბლიკის ბაიმაკის რაიონში.
2010 წლის მონაცემებით სოფელში ცხოვრობს 222 ადამიანი. რაიონულ ცენტრ ბაიმაკიდან დაშორებულია 56 კილომეტრით. უახლოესი რკინიგზის სადგურია სიბაი, რომელიც დაშორებულია 73 კმ-ით.
2002 წლის აღწერის მიხედვით მოსახლეობის უმრავლესობას რუსები შეადგენენ (52%) ბაშკირები (37%).
სქოლიო
კატეგორია:ბაიმაკის რაიონის სოფლები
ჯანეტ ბრაუნი
ჯანეტ ბრაუნი (დ. 13 მაისი, 1934 ) — ორგანული ქიმიის მკვლევარი, ისტორიკოსი და მწერალი.
ცხოვრება და განათლება
ბრაუნი დაიბადა 1934 წელს, ბრონქსში (ნიუ-იორკი) და მისი ოჯახის სტეიტენ-აილენდში გადასვლის შემდეგ საშუალო სკოლაში შევიდა. ბრაუნმა 1956 წელს ქიმიის ბაკალავრის ხარისხით ჰანტერის კოლეჯი დაამთავრა. ის იყო ამ კოლეჯის ორიდან ერთ-ერთი ქიმიის პროგრამაზე მოსწავლე პირველი აფრო-ამერიკელი. 1958 წელს მინესოტას უნივერსიტეტი ორგანულ ქიმიაში მაგისტის ხარისხით დაამთავრა და ამით პირველი აფრო-ამერიკელი ქალი გახდა, ვინც ეს შეძლო.
კვლევები
მაგისტრის ხარისხის მოპოვების შემდეგ მან „CIBA-ას“ ფარმაცევტულ კომპანიაში კვლევები დაიწყო ნარკოტიკების ტუბერკულოზის სამკურნალოდ გამოყენების მიმართულებით. 1969 წელს ბრაუნი კომპანია „Merck & Co-ში“ გადავიდა, სადაც ქიმიური კვლევები გააგრძელა. 1993-2002 წლებში ის იყო ნიუ-ჯერსის ტექნოლოგიური ინსტიტუტის წევრი.
სქოლიო
კატეგორია:ქიმიკოსი ქალები
ფიურერი
ფიურერი (Führer) — წინამძღოლი, ლიდერი, ბელადი. სიტყვა წარმოსდგება გერმანული ზმნა führen-ისგან,რომლის ზუსტი ქართული შესატყვისი არის გაძღოლა,წაძღოლა, ასევე მართვა, წაყვანა/წაღება. შესაბამისად,სიტყვა ფიურერი ქართულ ენაზე უნდა ითარგმნოს, როგორც წინამძღოლი, გამძღოლი, დასაშვებია გზამკვლევიც. ფიურერი იყო გერმანიის მესამე რაიხის კანცლერის, ადოლფ ჰიტლერის ოფიციალური წოდება.
ტერმინის გამოყენება მესამე რაიხში
thumb|მესამე რაიხისა და ნაციზმის სიმბოლო ადოლფ ჰიტლერის ოფიციალური წოდება იყო „Führer und Reichskanzler des Deutschen Reiches“ (გერმანიის რაიხის ფიურერი და რაიხსკანცლერი). ხოლო მიმართვის ფორმად დამკვიდრდა ფიურერი. ასევე გამოიყენებოდა მიმართვა Unser Führer (ჩვენო ფიურერო), mein Führer (ჩემო ფიურერო). გარდა ამისა, მესამე რაიხის გერმანიაში სიტყვა ფიურერი იყო არაერთი სახელმწიფო და პარტიული წოდების შემადგენელი, მაგალითად, შტურმბანფიურერი (გერმ.Sturmbannführer), გრუპენფიურერი (გერმ.Gruppenführer), რაიხსფიურერი (გერმ.Reichsführer-SS), რაიხსიუნგენდფიურერი (გერმ.Reichsjugendführer). მსგავსადვე იყო ნაწარმოები SS-ის უმაღლესი მართველობის ნომენკლატურა.
დღესდღეობით გერმანულენოვან ქვეყნებში ამ სიტყვის ხმარებას ერიდებიან რათა არ წარმოიშვას არასასურველი კავშირი ნაციონალურ-სოციალისტურ კონტექსთან.
კატეგორია:გერმანიის ისტორია კატეგორია:პოლიტიკა კატეგორია:ნაციონალიზმი კატეგორია:მესამე რაიხი
ადა (ახალი ზელანდია)
ადა — პატარა მდინარე ახალ ზელანდიაში, სამხრეთ კუნძულზე.
სათავეს იღებს სპენსერის მთებში. შემდეგ იგი მიემართება 10 კმ-ის მანძილზე და ერწყმის მდინარე უაიაუს.
რესურსები ინტერნეტში
კატეგორია:ახალი ზელანდიის მდინარეები
ოტეპიის მუნიციპალიტეტი
ოტეპიის მუნიციპალიტეტი (Otepää vald) — სასოფლო მუნიციპალიტეტი ესტონეთში, ვალგამაას მაზრაში.
რესურსები ინტერნეტში
კატეგორია:ვალგამაას მუნიციპალიტეტები
ონანა მდივანი
ონანა მდივანი (ნამდვილი სახელი და გვარი ონანა გიორგის ძე ქობულაშვილი) (დ. 1757/1758 — გ. 1728, მოსკოვი) — ქართველი პოეტი, მდივან-მწიგნობარი ერეკლე I-ისა და მისი შვილების კარზე.
აქტიურად მონაწილეობდა ვახტანგ VI-ის თაოსნობით გაჩაღებულ კულტურულ-ლიტერატურულ საქმიანობაში. 1724 წელს ვახტანგ VI-ს გაჰყვა რუსეთში. ასტრახანში გალექსა პოემა „ბარამგულიჯანიანი“, დაწერა ანბანთქებანი, რომლებშიც გადმოსცემდა ეკლესიურ-სარწმუნოებრივ მოტივებს, სატრფიალო განწყობილებებს, XVIII საუკუნის ქართველ ემიგრანტთათვის დამახასიათებელ შეხედულებებს წუთისოფლის დაუნდობლობაზე.
ონანა მდივანმა გადმოიღო ვახტანგ VI-ის მიერ პროზაულად თარგმნილი „ქილილა და დამანას“ პოეტური ფრაგმენტები. 1726-იდან მოსკოვში ცხოვრობდა.
ლიტერატურა
კატეგორია:ქართველი პოეტები კატეგორია:ქართველი მწიგნობრები კატეგორია:დაბადებული 1757 კატეგორია:გარდაცვლილი 1728
სელაფიელ მთავარანგელოზი
სელაფიელ მთავარანგელოზი (שאלתיאל‎, სალაფიილ) — მლოცველს ნიშნავს. იგი ადამიანებს უხილავად შეეწევა ლოცვისას. ხატებზე სელაფიელი ლოცვით მდგომარეობაში გამოიხატება: თვალებდახრილი და მკერდზე ხელებდაწყობილი; ზოგჯერ მას ხელში ანთებული სანთელი და საკმეველი უჭირავს.
სქოლიო
კატეგორია:ანგელოზები კატეგორია:მთავარანგელოზები
ფრენსის დანა ბარკერ გეიჯი
ფრენსის დანა ბარკერ გეიჯი (დეიდა ფანი; დ. 12 ოქტომბერი, 1808 – 10 ნოემბერი, 1884) – წამყვანი ამერიკელი რეფორმატორი, ფემინისტი და აბოლიციონისტი. იგი მჭიდროდ თანამშრომლობდა სიუზან ბ. ენტონისთან და ელიზაბეტ კედი სტენტონთან, შეერთებულ შტატებში ქალთა უფლებების ადრეული მოძრაობის სხვა ლიდერებთან ერთად. ის იყო ერთ-ერთი პირველი, ვინც ემხრობოდა ხმის მიცემის უფლებებს ყველა მოქალაქისთვის რასისა და სქესის მიუხედავად და იყო ახლად გათავისუფლებული აფროამერიკელი ქალებისთვის და მამაკაცებისთვის (რომლებიც ადრე მონები იყვნენ) ხმის მიცემის უფლების მინიჭების განსაკუთრებით გულწრფელი მხარდამჭერი რეკონსტრუქციის დროს.